Hei.
Hei, kaikki!
Hei.
Olen Charles Nieuwendyk.
Olen Victorian aviomies.
Monet teistä ovat kysyneet minulta viimeisen kolmen kuukauden aikana:
"Mistä tiesit?"
"Mistä tiesit, että tämä nainen on se oikea?"
"Olette aivan erilaisia", sanoitte.
"Sinä olet insinööri, ja hän on taiteilija."
"Sinä olet tiukkis, ja hän on mukava."
Vastasin siihen:
"Älä viitsi, äiti."
Kyllähän nuo väittämät pitävät paikkansa.
Se mistä tiesin, että hän oli oikea minulle,
oli tunne, joka valtasi minut heti tavattuamme.
Tuo tunne ei hellittänyt.
En saanut sitä pois mielestäni.
"Tämän henkilön kanssa -
haluan vanheta."
Mitä sanot, Vic?
Haluatko vanheta kanssani?
KIEHTOVAA!
PACIFIC VIEW -SENIORIYHTEISÖ
Ongelma on se, herra Cubbler,
etten halua rahojanne, paitsi jos juttu on mahdollista ratkaista.
En usko, että näin on.
Miksi ette? Eikö yksityisetsivä tee juuri tätä?
Teoriassa kyllä, mutta tämä senioriyhteisö on suljettu ekosysteemi,
johon minulla ei ole pääsyä.
Kannattaisi ottaa yhteyttä poliisiin.
Ei. He suorittavat henkilöstön puolivillaisen tutkinnan tuloksetta,
yhteisö asettuu äitiäni vastaan, ja hän muuttaa luokseni.
Se olisi... epätoivottavaa. - Olen pahoillani.
En usko sen olevan mahdollista. En voi vain...
Muutin mieleni. Otan jutun hoidettavakseni.
OPERAATIO PACIFIC VIEW
Miten voi tavoittaa ihmisen, joka ei käytä nettisivustoja?
Taidan käyttää vanhanaikaista lehti-ilmoitusta.
Kirjoita muistiin.
"Paikka tarjolla."
"Mies, 75–85 vuotias."
"Teknisesti etevä."
"Teknisesti hyvä."
"Omistaa puhelimen."
Miksi sen pitää olla mies?
Talossa on enemmän naisia kuin miehiä, joten mies pääsee heti suosioon.
Ryppyinen houkutuslintu. Pidän siitä.
Niin. Laita ilmoitus huomiseen lehteen. Tarvitsemme tätä miestä.
SACRAMENTO, CA KELLO 17.28
Hei. Miten menee? - Hyvin. Miten töissä sujui?
Hyvin. He pitävät ehdotuksestani. - Hyvä.
Hei, tyypit. Miten päivä on sujunut?
Hyvin. - Ihan jees.
Tapahtuiko mitään jännää?
Okei, voin harkita lahjuksia.
Viisi taalaa sille,
joka kertoo yhden tärkeän tapahtuman. Jace?
Mitään ei tapahtunut.
Ihan tosi, ei mitään.
Nico?
Minulla oli matikkaa.
Sitä on joka päivä. Ei kelpaa.
Wyatt? - Mitä?
Voitko vastata?
Mihin? - Herää jo.
En kuullut kysymystä.
Hyvä yritys.
Niin oli. Ainakin yritin.
Puhuvatkohan he joskus vielä meille?
Puhuitko sinä vanhemmillesi heidän iässään?
Äidilleni koko ajan.
Isälle...
Etupäässä logistiikasta.
Mikä on nopein reitti lentokentälle? Charles Nieuwendyk tietää sen.
Siitä puhuen...
Mitä saamme tänään?
Onko se resepti -
vai arvio elokuvasta, joka ilmestyi kaksi kuukautta sitten?
Ei. Se on artikkeli taideväärennöksestä saksalaisessa museossa.
Hän haluaa pitää yhteyttä. - Niin. Se on suloista.
Olen huolissani hänestä.
Äiti sai hänet ulos kuorestaan.
Kun äiti oli elossa, heillä kävi ystäviä syömässä,
ja he matkustelivat ja elivät täyttä elämää.
Ja... Sitten äiti kuoli, ja päivässä isä oli pakannut kaikki hänen tavaransa -
siististi merkittyihin laatikoihin ja vienyt ne autotalliin.
Hän ei käy töissä ja asuu yksin.
Sen sijaan, että puhuisi minulle mistään tärkeästä, hän vain...
Hän tekee tätä.
Minun pitäisi mennä käymään. - Niin.
Kysy häneltä nopeinta reittiä. Hän on yleensä oikeassa.
Hei, tyypit.
Vau, tulittepa te nopeasti.
Jep, kahdessa tunnissa.
No niin, halatkaa ukkia. - Hei.
Nico. Hei. - Hei, ukki.
Antamasi kahvikone on erinomainen.
Käytän sitä joka päivä. - Hyvä.
Sitä voi käyttää sovelluksella. Asensin sen puhelimeesi.
Tykkään valita papuja ja painaa nappia. Tunnen itseni tarpeelliseksi.
Haluavatko he juotavaa?
Ei, he hörppivät nettiä.
Oletko harkinnut töihin palaamista? - En. Olen eläkkeellä.
Tiedän sen.
Mutta olisi kiva, jos sinulla olisi jotain tekemistä.
Jotain merkityksellistä.
Muutakin kuin lehtiartikkelien lähettämistä tyttärellesi.
Tuo on mielenkiintoinen artikkeli Chilen maatalouden innovaatioista.
Hienoa, mutta artikkelien lähettäminen ei ole työtä.
Tiedän, ettet halua puhua äidistä.
Meidän ei tarvitse tehdä sitä, mutta hän olisi halunnut sinun -
olevan ihminen.
Jatkavan elämääsi.
Muistatko, kun olin pieni, ja sinä keksit minulle haasteita?
"Etsi kymmenen toisen osavaltion rekisterikilpeä" -
tai "lue 20 kirjaa ennen joulua"?
Nyt saat minulta haasteen.
Etsi projekti tai harrastus. Jotain, mikä innostaa sinua.
Hyvä on. Se on hyvä haaste.
Otan sen vastaan.
Selvä. - Hyvä on.
No niin pojat, lähdetään.
PAIKKA TARJOLLA: TUTKINTA-ASSISTENTTI HAASTATTELUT 5.4.
KOVALENKON ETSIVÄPALVELU
Tässä työssä pitää olla sujut tekniikan kanssa.
Onko sinulla puhelinta? - Toki.
Saanko nähdä sen?
Se on kotona.
Tarkoitin kännykkää,
en lankapuhelinta.
Sitten ei ole.
Mitä pitää tehdä?
Lähetä tekstiviesti Julie Kovalenkolle.
Tallensin numeroni puhelimeesi.
Sen ei tarvitse olla pitkä. Kirjoita "hei" tai jotain.
Mitä teet?
En tiedä.
Tässä on laskin. Lasken numeroita yhteen.
En käytä sitä kovin paljon.
Ymmärrän.
Ota kuva jostain ja lähetä se minulle.
Tallensin numeroni Julien nimellä.
Poika vai tytär?
Veljentyttäreni teki sen.
Luoja. Minulla on noita miljoona jossain laatikossa.
Sitä on niin ylpeä heidän tekeleistään.
Jokainen onneton taideprojekti on kuin kubistinen mestariteos.
Mitä teitkään työksesi?
Olen nykyään eläkkeellä, mutta olin yliopiston professori.
Minkä? - Konetekniikan.
Voitte häipyä.
Kiitos kaikille. Palaamme asiaan.
Asiakkaani äiti asuu Pacific View'n senioriyhteisössä.
Helen Cubbler, 86.
Äskettäin hänen poikansa Evan huomasi, että tämä rubiinikaulakoru,
arvokas sukukalleus, on kadonnut.
Hän uskoo jonkun työntekijän varastaneen sen.
Ymmärrän.
Haluat minun...
Mitä haluatkaan?
Teeskentelisit olevasi senioritalon uusi asukas.
Antaisin sinulle tallennuslaitteita,
ja olisit lähteeni.
Myyräni.
Sisäpiirin mies.
Niin. Meidän pitäisi saada kaikki tarvittava kuukaudessa,
ja sitten sanot, että muutit mielesi, ja lähdet matkoihisi.
Aika paljon vaivaa varastetun kaulakorun takia.
Asiakas on eri mieltä.
Sitä paitsi tämä voi olla vain jäävuoren huippu.
Koruvarkailla on tapana iskeä useamman kerran.
Homma on sinun, jos haluat.
Saanko kysyä, miksi minä?
Pärjäät tekniikan kanssa.
Olet itsevarma mutta vaatimaton.
Mutta ennen kaikkea olet pidättyväinen.
Et paljasta aikeitasi.
Olet monella tapaa klassinen vakooja.
Hyvä on.
Teen sen.
Mitä nyt tapahtuu?
HARJOITUS NRO 1 HAVAINNOINTI JA MUISTI
Aloitetaan. Katso minuun, ei kurkistelua.
Kuvaile ihmisiä viereisessä pöydässä.
Pariskunta. Nuori.
Ruskeatukkaisia.
Lähellä. Vaaleatukkaisia.
Kuka on roskakorin vieressä?
Nainen. Kaksikymppinen.
Tatuointeja.
Ja isot rengaskorvakorut.
Ei. Henkilö on sinun ikäisesi mies.
Entä takanasi kello kuudessa?
Mies. Yksin.
Punainen paita ja lasit.
Charles, takanasi kello kuudessa on kokonainen naisten softball-joukkue.
Arvailitko vain, vai...?
Rehellisesti sanoen kyllä. Arvailin vain.
Tämä on hyvin jännittävää. - Selvä.
HARJOITUS NRO 2 SALAKUVAUS
No niin, salakuvaus.
Tavoite on olla huomaamaton.
Teeskentele kuvaavasi jotain muuta ja sitten rajaat kohteen kuvaan.
Näetkö tuon parin takanani?
Ota kuva heistä heidän huomaamattaan. Onko selvä?
Olet näkymätön.
Tämä vasta on elämää.
Niin on.
Eivätkö ne olekin söpöjä?
Otanko sinusta kuvan?
Ei, kiitos.
Ei siitä ole vaivaa. Anna luurisi.
Hyvä on. Kiitos.
Mikä teidät toi tänne?
Kuulun villieläinkerhoon.
Vau. - Siistiä.
Tuo on Julie. Hän perusti kerhon.
Hei. - Hei.
Hauska tavata. - Olipa mukavaa.
Hauska tavata. - Hei, Julie.
He taisivat huomata sinut. - Joo.
HARJOITUS NRO 3 VAKOILULASIT
Toimiiko kuuloke? Kuuletko minua?
Kuulen.
Hyvä on. Lasien kautta näen nyt kaiken, mitä sinä näet.
Tämä on villiä.
Hienoa. - Hei.
Okei, hyvä.
Kävele väkijoukossa normaalisti. - Hei.
Keskitä katseesi kohteeseen. - Hei.
Näetkö tuon hedelmäkojun edessäsi?
Rupea juttelemaan myyjän kanssa.
Muista olla rento ja itsevarma.
Tarkkailet vain. - Hei.
Voisinko kysyä erästä asiaa persikoistasi?
Totta kai, mielelläni.
Älä seiso niin lähellä.
Anteeksi. - Hyvä.
Matkustan ympäri maailmaa etsien upeita persikoita.
Kuulun persikkakerhoon.
Miksi kuulut aina kerhoon? - En tiedä. Hämmennät minua.
Älä puhu. Et puhu kenellekään.
Anteeksi. Pidän vain persikoista.
Taidan ostaa ne kaikki.
Ihanko totta? - Joo.
Ostitko juuri kaikki hänen persikkansa? - Joo.
Tätä kulua en korvaa sinulle.
Tiedän sen.
No niin.
Tapaamme Deborah Santos Corderon.
Häntä kutsutaan Didiksi.
Hän on toimitusjohtaja. Koko henkilökunta raportoi hänelle.
Olen rakastava tyttäresi Emily.
Mikset voi olla Julie?
Netissä on useita mainintoja Emily-tyttärestäsi,
mutta kuvia ei ole linkattu sinuun. Vain nimellä on väliä.
Peitetarinan on hyvä olla simppeli.
Peitetarinan.
Niin, peitetarinan.
Yritä pysyä tyynenä. Oletko valmis?
En tiedä, mutta tärkeintä on, että sinusta olen valmis.
Niin en ajattele.
Et ole läheskään valmis, mutta aika loppui.
Oli miten oli, sinä uskoit minuun, ja se antaa itseluottamusta.
Olet paras vaihtoehto ei-hyvien vaihtoehtojen meressä.
Sen halusinkin kuulla.
Tästä tulee hauskaa. - Okei.
PACIFIC VIEW -SENIORIYHTEISÖ KELLO 14.28
Charles ja Emily?
Didi Santos Cordero, johtaja.
Päivää. - Tulitte kierrokselle.
Aivan. Isäni ja minä tutkailemme eri vaihtoehtoja.
Hienoa. Voimme aloittaa tästä.
Takananne on oleskelutila,
josta saa kahvia ja leivonnaisia.
Happy hour on joka päivä.
Se alkaa kolmelta.
Hei, Virginia.
Hei, Didi.
Oletpa sinä pitkä.
Kiitos.
Ovatko hiukset omasi?
Kyllä vain.
No niin.
Siirrytään eteenpäin.
Täällä on myös tapahtumia.
Musiikkia, bridgeä... Yliopiston professorit pitävät luentoja.
Täydellistä. Isäni oli professori.
Niinkö? Missä?
Cal State East Bay -yliopistossa Oaklandissa.
Opetin konetekniikkaa. - Okei.
Ennustan kahta asiaa.
Jos muutat tänne, lempinimesi tulee olemaan "professori".
Voi olla myös vaikea pitää Virginia loitolla.
Mennään kirjastoon.
Kirjasto on yksi lempihuoneistani.
Kaikissa tiloissa on ilmainen wifi.
Tämä asunto on suosikkini koko talossa.
Näkymä on kaupunkiin. Yksi suosikkinäkymiäni.
Iso makuuhuone ja iso komero tavaroillesi.
Aktiviteettihuone. Useimmat kurssit pidetään täällä.
Maalausta, savenvalantaa...
Kursseja on myös oleskelutilassa tai kuntosalilla.
Toisessa kerroksessa on upea elokuvateatteri.
Leffailtoja on kaksi kertaa viikossa. - Onko vierailuaikoja tai kotiintuloaika?
Ei. Charles voi liikkua vapaasti, ja voit vierailla milloin haluat.
Saanko tuoda kahvinkeittimeni?
Tuo mitä haluat. Se on kotisi.
Taidetta, kirjoja, lemmikkejä.
Onko sinulla koira? - Ei. Vaimoni...
Edesmennyt vaimoni oli perheen eläinrakas.
Jos haluat lemmikin, se on ok.
NAAPURUSTO
Mitä tuolla on?
Hoivayksikkö muistisairaille.
Sen nimi on Naapurusto.
Ihmiset saavat hoitoa kellon ympäri, ja heillä on oma päiväohjelma.
Muut asukkaamme ovat aina tervetulleita. Mennäänkö katsomaan?
Ei, kiitos.
Selvä.
Mennään tännepäin.
Ihanaa, ettei tarvitse enää pestä pyykkiä. Voinko minä muuttaa tänne?
Paikka on täydellinen. Vai mitä, isä?
Kuulehan, Charles.
Asukkaat rakastavat Pacific View'tä.
He ovat aktiivisia, heistä pidetään hyvää huolta -
ja he ovat yhdessä.
Suurin uhka seniorien hyvinvoinnille -
ei ole onnettomuus tai sairastuminen,
vaan yksinäisyys.
Sain paljon mietittävää.
Sopiiko, että palaamme asiaan parin päivän päästä?
Tietenkin.
Ai "paljon mietittävää"?
Voin selittää. - Ei, Charles.
Operaation suorittaminen -
vaatii kymmenvaiheisen suunnitelman seuraamista.
Ensimmäinen vaihe oli muuttosi taloon.
Ymmärrän. Olen pahoillani.
Menin vähän pois tolaltani.
Menin...
Charles, sinun on kerrottava, mistä on kyse.
Okei.
Oliko vaimollasi Alzheimerin tauti?
Isoisälläni oli se.
Se on julmaa.
Koko ikäni hän oli "pappa", ja puolessa vuodessa -
hänestä tuli joku aivan muu.
Oliko hän tuollaisessa hoivakodissa?
Ei. Hän vannotti minua lupaamaan, että saa jäädä kotiin.
Häntä pelotti, millaista elämä olisi -
sen oven takana.
Olen pahoillani. Minä...
Minä en ehkä pysty tähän.
Okei.
Jos se yhtään lohduttaa, niin tuosta kurjasta tunteesta -
voi päästä yli.
Kuinka?
En tiedä. Kaikki ovat erilaisia.
Minä palasin töihin.
Ratkaisin tapauksia.
Tunsin oloni hyödylliseksi.
Isoäitini perusti kirjakerhon.
Siskoni innostui Pokémon GO -pelistä.
Hän on 42-vuotias.
Se on outoa.
Mutta... sinun on tehtävä jotain.
Palaa maailmaan.
Tapaa ihmisiä.
Jos et halua tehdä tätä, ymmärrän täysin.
Mutta tarvitsen vastauksen huomisaamuna.
Okei. Teen sen.
Laadi ensiksi lista epäillyistä.
Kerro, että teet videoita perheellesi -
ja kuvaa kaikkia. - Arvaa, mitä voisin sanoa?
Älä ainakaan sano, että olet videokerhossa.
Tulen käymään usein,
mutta tavataan joskus toimistolla, koska olen... Emily Sacramentosta.
Minulla pitäisi olla sinulle lempinimi, kuten Emerino.
Voi luoja, vihaan sitä.
Selvä. Entäpä... Eminem?
Lempinimet ovat typeriä. Sano minua Emilyksi.
Didi täällä.
Hei. - Hei.
Tulin tuomaan aikataulun.
Paljon kivaa tiedossa. Oletko jo asettautunut?
Olen. Tavaroiden purkaminen on hidasta, mutta Froggy auttaa minua.
Anteeksi. Se on Emilyn lempinimi.
Kaikki sanovat häntä Froggyksi.
Froggy. Söpöä.
Todella söpöä, eikö?
Nähdään huomenna.
Heippa, Froggy.
Hei.
Tiedätkö, mitä pidän kädessäni?
Sitä kollaasia, jonka teit ekalla luokalla.
Eri muotoja. - Luoja.
Älä lähetä sitä minulle.
En taatusti. Rakastan sitä.
Muistatko, mitä sanoit, kun kysyin, mitä se esitti?
Sanoit, että siinä on koira korjaamassa avaruusalusta.
Niin, se oli rikki.
Se oli parasta, mitä olin koskaan kuullut.
Mikä mielikuvitus.
Silloin tiesin, että olet tullut äitiisi.
Halusin vain kertoa, että noudatin neuvoasi.
Löysin itselleni projektin. - Niinkö? Millaisen?
Se on vähän epätavallinen.
Ei ehkä sitä, mitä ajattelit, mutta minä...
Osallistun kurssille -
senioriyhteisössä San Franciscossa.
Vau. Millaiselle kurssille?
Ai millaiselle? Se on...
Se on... Se on aika siistiä.
Se sisältää valokuvausta,
maalausta -
ja puutarhanhoitoa.
Siis mitä?
Se on siistiä.
Kasvatetaan jotain,
otetaan kuvia siitä ja sitten maalataan.
Teemme maalauksen -
kuvan perusteella.
Se on monialaista.
Kuulostaa kivalta kerholta. - Sitä se on. Kerhot ovat kivoja.
Tapaat ihmisiä, teet uusia asioita,
käyt keskustassa. Kuulostaa upealta.
Niin minustakin. Tiedätkö mitä?
Jutellaan huomenna, niin kerron lisää.
Se olisi mukavaa. Heippa, isä.
Heippa, kultaseni.
Voi luoja, olipa se pelottavaa.
OPERAATIO PACIFIC VIEW PÄIVÄ 1 - KELLO 6.22
Klassinen vakooja.
SISÄPIIRIN MIES
PERUSTUU ELOKUVAAN "EL AGENTE TOPO"
Tekstitys: Mervi Haavisto